open-index/open-wikipedia-markdown huggingface dataset:
Γεδρωσία

**Γεδρωσία** είναι το εξελληνισμένο όνομα της περιοχής που σήμερα αντιστοιχεί στην περιοχή του Μπαλουχιστάν. Η περιοχή που ονομάζεται Γεβρωσία στα βιβλία που αφορούν τον Μέγα Αλέξανδρο και τους διαδόχους του, εκτείνεται από τον Ινδό ποταμό, μέχρι το νοτιότερο άκρο των Στενών του Ορμούζ. Είναι ακριβώς νότια από τις ιρανικές αρχαίες χώρες / περιοχές της Βακτρίας, Αραχωσίας, και της Δραγγιανής, στα ανατολικά των Περσίας και της περσικής σατραπείας της Καρμανίας, ενώ είναι προς τα δυτικά του Ινδού ποταμού, ο οποίος και αποτελούσε το φυσικό της σύνορο της περιοχής με την τη Δυτική Ινδία.

Είναι πιθανό το όνομα Γεδρωσία να είναι η ελληνική μορφή του ονόματος σανσκριτικού "Gāndhārasya" (που σημαίνει "που ανήκει στη Γανδάρα"), όνομα που πιθανόν χρησιμοποιούσαν οι κάτοικοι της Γανδάρας ως αυτοπροσδιορισμό, όταν περιέγραφαν τη χώρα τους στους Έλληνες.

Μετά την άρνηση του στρατού του να προελάσει ανατολικά του ποταμού Ύφαση το 325 π. Χ., ο Μέγας Αλέξανδρος διέσχισε την περιοχή αφού είχε πλεύσει νότια στην ακτή του Ινδικού Ωκεανού, στον δρόμο του πίσω στην Βαβυλώνα. Όταν έφτασε στον Ωκεανό, ο Αλέξανδρος χώρισε τις δυνάμεις του στα δύο, στέλνοντας τις μισές δια θαλάσσης στα Σούσα, υπό την αρχηγία του Νέαρχου. Οι άλλες μισές θα τον συνόδευαν στην πορεία του διά της έρημου της Γεδρωσίας. Στις 60 μέρες της πορείας στην έρημο ο Αλέξανδρος έχασε τουλάχιστον 12.000 άνδρες, επιπροσθέτως της απώλειας αμέτρητων ζώων, ακόλουθων του καραβανιού, καθώς και το μεγαλύτερο μέρος αυτού. Κάποιοι ιστορικοί αναφέρουν ότι έχασε τα δύο τρίτα του στρατού του κάτω από τις δυσμενείς συνθήκες της ερήμου. Αυτό το νούμερο όμως είναι πιθανόν να βασίζεται σε υπερβολική αναφορά της δύναμής του πριν την πορεία, που εκτιμάται σε όχι λιγότερο από 30.000 στρατιώτες.

Υπάρχουν δύο αντίπαλες θεωρίες για το γιατί ο Αλέξανδρος επέλεξε την πορεία διά της ερήμου, αντί της πιο εύκολης πορείας κατά μήκος της ακτής. Η πρώτη υποστηρίζει ότι ήταν μια απόφαση τιμωρίας των ανδρών του επειδή είχαν αρνηθεί να τον ακολουθήσουν δυτικά του ποταμού Ύφαση. Η άλλη υποστηρίζει ότι ο Αλέξανδρος προσπαθούσε να μιμηθεί και να επιτύχει στην προσπάθεια του Κύρου να διασχίσει την έρημο, προσπάθεια στην οποία ο δεύτερος είχε αποτύχει. Όποια και να ήταν τα κίνητρά του, η απόφαση του Αλέξανδρου να διασχίσει την έρημο της Γεδρωσίας θεωρείται ως το πιο σοβαρό λάθος του στην Ασιατική Εκστρατεία.   
 
Η περιοχή αργότερα έγινε μέρος της Μαουρυανής Αυτοκρατορίας, μετά από τον πόλεμο μεταξύ αυτής και των Σελευκιδών.

## Παραπομπές


Κατηγορία:Ιστορικές περιοχές του Πακιστάν
Κατηγορία:Αρχαία ελληνική γεωγραφία
Πάβελ Πριλούτσνι

Ο **Πάβελ Βαλέριεβιτς Πριλούτσνι** (Ρωσικά: Павел Валерьевич Прилучный, 5 Νοεμβρίου 1987, Σίμκεντ) είναι Ρώσος ηθοποιός.

## Βιογραφία
Η μητέρα του είναι χορογράφος και ο πατέρας του, ο οποίος πέθανε όταν ο Πάβελ ήταν 13 ετών, ήταν μποξέρ. Αμέσως μετά το θάνατο του πατέρα του , ο Πάβελ πήγε στη Ρωσία , στο Νοβοσιμπίρσκ , και  έφυγε μόνος του χωρίς την μητέρα του . Από την παιδική του ηλικία έκανε χορογραφία ,τραγούδι και πυγμαχία. Στο Νοβοσιμπίρσκ  εργάστηκε ως courier ενώ παράλληλα άρχισε μπαλέτο, αλλά σύντομα το άφησε λόγω των οικονομικών δυσκολιών. Μετά από αυτό, μπήκε στο Νοβοσιμπίρσκ στη Σχολή του Κρατικού Θεάτρου (Μάθημα Ahreeva , δωρεάν εκπαίδευση ), την οποία ολοκλήρωσε το 2005 και αποφοίτησε από τη Ρωσική Ακαδημία Θεατρικών Τεχνών ( GITIS ) το 2010. Έγινε γνωστός μετά την κυκλοφορία της ταινίας του Paul Sanaeva *The Game*, όπου έπαιξε το ρόλο του Doc. Στις αρχές του 2010, πρωταγωνίστησε στη συνέχεια του, το *The Game 2* . Από τις 2 Ιουλίου του 2011 συμμετέχει σε ένα πρόγραμμα για το NTV, το Chet Πινοσέτ . Το καλοκαίρι του 2011 , πρωταγωνίστησε στο βίντεο όπου έκανε ντεμπούτο για το τραγούδι «Всё решено», που ερμήνευσε η νεαρή τραγουδίστρια Elvira T. Το 2011-2012 έπαιξε τον πρωταγωνιστικό ρόλο στη ρωσική σειρά *[[Κλειστό Σχολείο (τηλεοπτική σειρά)|Ζακρίταγια Σκόλα]] (*Закрытая Школа, μτφρ.  Κλειστό Σχολείο) με συμπρωταγωνιστές τους Αντόν Χαμπάροφ (Антон Хабаров), τον Αλεξέι Κοριακόφ (Алексей Коряков), την Τατιάνα Κοσματσιόβα (Татьяна Космачева), την (Αγκάτα Μουτσενίτσε), τον Προχόρ Ντουμπράβιν (Прохор Дубравин) και Άννα Αντρουσένκο (Анна Андрусенко ).

## Προσωπική ζωή
Το 2009 , ορισμένα μέσα μαζικής ενημέρωσης είχαν δημοσιεύσει πληροφορίες σχετικά με μια σχέση με τον Πριλούτσνι και την Αμερικανίδα ηθοποιό Νίκι Ριντ. Αιτία της προσοχής του Τύπου ξεκίνησε από τις φωτογραφίες. Η ηθοποιός είχε κάνει τατουάζ το επίθετό του «ПРИЛУЧНЫЙ».  Μέχρι τον Οκτώβριο του 2011, το τατουάζ έχει εξαφανιστεί. Κατά τη διάρκεια των γυρισμάτων του *Ζακρίταγια Σκόλα (*Κλειστό Σχολείο), συναντήθηκε με την ηθοποιό και μοντέλο Αγκάτα Μουτσενίτσε (Агата Муцениеце). Τον Αύγουστο του 2011 , το ζευγάρι παντρεύτηκε κρυφά στο ληξιαρχείο της Μόσχας. Στις 11 Ιανουαρίου του 2013 έκαναν ένα γιο τον Τιμοφέϊ. Στις 3 Μαρτίου του 2016, γεννήθηκε η κόρη τους Μία.  Στις 24 Φεβρουαρίου 2020, το ζευγάρι ανακοίνωσε διαζύγιο και στις 15 Ιουνίου, η διαδικασία διαζυγίου έληξε.

## Φιλμογραφία

## Εξωτερικοί σύνδεσμοι

* http://www.imdb.com/name/nm3488770/
* http://www.kinopoisk.ru/name/1681168/
* http://www.kinomania.ru/people/2664082/ 

Κατηγορία:Ρώσοι ηθοποιοί
The End

Το "**The End**" είναι το ενδέκατο και τελευταίο κομμάτι του δίσκου *[[The Doors (άλμπουμ)|The Doors]]* του αμερικάνικού ροκ συγκροτήματος The Doors, το οποίο κυκλοφόρησε τον Ιανουάριο του 1967 από τη δισκογραφική εταιρεία Elektra Records.          Είναι ένα από τα μεγαλύτερα, σε χρονική διάρκεια κομμάτια που ηχογράφησε το συγκρότημα αφού αγγίζει τα δώδεκα λεπτά. Οι στίχοι του καταπιάνονται με τους γονείς του τραγουδιστή Τζιμ Μόρισον μέσω Οιδιπόδειων αναφορών για ερωτική σχέση με τη μητέρα και δολοφονία του πατέρα.

Το κομμάτι ψηφίστηκε ως το 336ο καλύτερο όλων των εποχών από το περιοδικό *[[Rolling Stone]]*.

## Στίχοι
εναλλ.=|μικρογραφία|Οι Doors στα τέλη του 1966, έπειτα από λίγους μήνες αφού ηχογράφησαν το "The End".|233x233px

Το κομμάτι ξεκίνησε ως αποχαιρετισμός του Τζιμ Μόρισον στη φιλενάδα του τη Mary Werbelow με την οποία μόλις είχε χωρίσει. Ωστόσο, οι στίχοι έχουν δεχθεί διάφορες ερμηνείες από ακροατές.

Μετά τα μέσα του τραγουδιού, υπάρχουν οι στίχοι *Father / Yes son? / I want to kill you / Mother, I want to…* (*Πατέρα; / Ναι γιε μου; / Θέλω να σε σκοτώσω / Μητέρα, θέλω να…*), οι οποίοι ενσαρκώνουν μία σύγχρονη, ροκ εντ ρολ εκδοχή του οιδιπόδειου συμπλέγματος, ενός σπουδαίου αρχαιοελληνικού δράματος το οποίο αποτελούσε τάση της φροϋδικής ψυχολογίας. Ο ίδιος ο Μόρισον ήταν αόριστος στις δηλώσεις του για την έννοια των στίχων, λέγοντας ότι: 

### Ηχογράφηση
Το "The End" ηχογραφήθηκε ζωντανά στο στούντιο.  Η τελική του έκδοση ηχογραφήθηκε μέσα σε δύο εκτελέσεις, με τη δεύτερη να είναι αυτή η οποία κατά κύριο λόγο χρησιμοποιήθηκε στο άλμπουμ.

## Τα μέλη των Doors
Το ***The End*** ηχογραφήθηκε από τους εξής μουσικούς:

* **[[Τζιμ Μόρισον]]***φωνητικά*
* **[[Ρόμπι Κρίγκερ]]***κιθάρα*
* **[[Ρέι Μανζάρεκ]]***πλήκτρα*, *μπάσο*
* **[[Τζον Ντένσμορ]]***τύμπανα, ντέφι*

## Παραπομπές


## Εξωτερικοί σύνδεσμοι
* 
* Usage in film and television: see "The DoorsSoundtrack. 'The End'" at IMDb
* Song lyrics at *thedoors.com*
* Accolades archived at Acclaimed Music

Κατηγορία:Τραγούδια των The Doors
Κατηγορία:Τραγούδια του 1967
Αυχένας (αποσαφήνιση)

Με την ονομασία **αυχένας** μπορεί να αναφέρονται:

* Αυχένας ή *σβέρκος*, τμήμα της σπονδυλικής στήλης.
* Αυχένας (πέρασμα), στενό πέρασμα.
* Αυχένας (κορυφογραφή), τμήμα της κορυφογραμμής το οποίο αποτελεί το χαμηλότερο σημείο δύο βουνών.
Τσεζένα

Η **Τσεζένα** () είναι πόλη και δήμος στην Εμιλία-Ρομάνια, στη βόρεια Ιταλία και ανήκει στην επαρχία Φορλί-Τσεζένα. Σύμφωνα με υπολογισμούς του 2013, η Τσεζένα έχει 97.100 κατοίκους και είναι η δεύτερη μεγαλύτερη πόλη στην επαρχία μετά το Φορλί. Βρίσκεται νότια της Ραβέννας και ανατολικά του Ρίμινι, στις όχθες του ποταμού Σάβιο, στους πρόποδες των Απέννινων.

Η πόλη πιθανότατα δημιουργήθηκε από τους Ετρούσκους και κατακτήθηκε από τους Ρωμαίους, οι οποίοι της έδωσαν τον όνομα Καισένα (*Caesena*), τον 3ο αιώνα π.Χ. Η πόλη αποτελούσε σταθμό στη Βία Αιμιλία. Αργότερα η πόλη ήταν οχυρό των Οστρογότθων και των Βυζαντινών, οι οποίοι κατασκεύασαν τείχη. Η πόλη βρισκόταν υπό την εξουσία του εξαρχάτου της Ραβέννας. Όταν κατακτήθηκε από τους Φράγκους δόθηκε στα Παπικά Κράτη. Η πόλη γνώρισε στη συνέχεια πολλές αναταραχές, μέχρι να γίνει ελεύθερη από τον 11ο μέχρι τον 13ο αιώνα. Το 1377 η πόλη καταστράφηκε από τον Ρομπέρτο, καρδινάλιο της Γένοβας (μετέπειτα Αντίπαπας Κλήμης Ζ΄) και στη συνέχεια πέρασε στην κατοχή της οικογένειας Μαλατέστα, από το Ρίμινι, μέχρι το 1465, όταν και έγινε πάλι μέρος των Παπικών Κρατών. Η πόλη επί της κυριαρχίας των Μαλατέστα άκμασε και ανακατασκευάστηκε το κάστρο στον λόφο πάνω από την πόλη (Ρόκα Μαλατεστιάνα), ενώ κοντά στο κάστρο χτίστηκε η Μαλατεστιανή Βιβλιοθήκη, η πρώτη δημόσια βιβλιοθήκη της Ευρώπης. Οι πάπες Πίος ΣΤ΄ και Πίος Ζ΄ γεννήθηκαν στην Τσεζένα το 1717 και 1740 αντίστοιχα. Κάτοικοι της πόλης έλαβαν μέρος στον αγώνα για την ενοποίηση της Ιταλίας τον 19ο αιώνα

Η πόλη είναι σημαντικό αγροτικό κέντρο, με βιομηχανία παρασκευής ζάχαρης και μεταποίησης φρούτων. Η πόλη είναι επίσης σημαντικός τουριστικός προορισμός, γνωστός για το φαγητό και το κρασί.

## Δείτε επίσης
*Βιβλιοθήκη Μαλατεστιάνα

## Παραπομπές


Κατηγορία:Δήμοι της Επαρχίας του Φορλί-Τσεζένα
Σάιμον Κερκ

Ο **Σάιμον Κερκ** (*αγγλ. πλήρες όνομα Simon Frederick St. George Kirke*, 28 Ιουλίου 1949) είναι Άγγλος μουσικός γνωστός ως ντράμερ των συγκροτημάτων Free και Bad Company.

## Βιογραφία
Ο Κερκ γεννήθηκε στο Λάμπεθ του κεντρικού Λονδίνου, αλλά μεγάλωσε στην επαρχία της Ουαλίας. Ξεκίνησε να παίζει τύμπανα σε παιδική ηλικία και έγινε ημί-επαγγελματίας στα 14 του χρόνια. Τρία χρόνια αργότερα άφησε το σχολείο για να συνεχίσει ως επαγγελματίας μουσικός.

Το 1968 σχημάτισε τους Free μαζί με τους Πωλ Ρότζερς, Πωλ Κοσσόφ και Άντι Φρέιζερ, με τους οποίους κυκλοφόρησε έξι στούντιο και ένα ζωντανά ηχογραφημένο άλμπουμ σε πέντε χρόνια. Η μεγαλύτερη επιτυχία του συγκροτήματος ήταν το τραγούδι "*All Right Now*" που σκαρφάλωσε στο Top-5 και στις δύο πλευρές του Ατλαντικού. Κατά τη διάρκεια της διάλυσης των Free για το δεύτερο μισό του 1971, ο Κερκ σχημάτισε τους Kossoff Kirke Tetsu Rabbit μαζί με τον Πωλ Κοσσόφ, τον Τετσού Γιαμαούτσι και τον Τζον Μπούντρικ, κυκλοφορώντας τον ομώνυμο δίσκο τους.

Οι Free διαλύθηκαν οριστικά το 1973 και ο Κερκ δημιούργησε τους Bad Company με τον Ρότζερς στο φωνητικά, τον κιθαρίστα Μικ Ραλφς και τον μπασίστα Μποζ Μπάρελ. Μέχρι το 1982 ηχογράφησαν έξι στούντιο άλμπουμ, εκ των οποίων τα τέσσερα σκαρφάλωσαν στο Top-5 του Billboard και έγινε πολυπλατινένια.

Μετά τη διάλυση των Bad Company το 1982, ο Κερκ συμμετείχε στους Wildlife, περιοδεύοντας με τους Michael Schenker Group και κυκλοφορώντας το ομώνυμο τους άλμπουμ την επόμενη χρονιά, χωρίς να γνωρίσουν εμπορική επιτυχία.

Το 1986 επέστρεψε στους επανενωμένους Bad Company, ηχογραφώντας μαζί τους άλλα έξι στούντιο άλμπουμ, όπως και το ζωντανά ηχογραφημένο "*[[What You Hear Is What You Get: The Best of Bad Company]]*". Επίσης, συμμετείχε σε τρεις περιοδείες των All Star Band του Ρίνγκο Σταρ, το 1997, το 1999 και το 2000.

Έχει κυκλοφορήσει δύο προσωπικούς δίσκους, το "*Seven Rays of Hope*" το 2005 και το "*Filling the Void*" το 2011.
Διαμένει στο Μανχάταν με τη σύζυγο του Λορέην Ντελάλ και τα τέσσερα παιδιά τους.

## Δισκογραφία

## Παραπομπές


## Πηγές
* Biography & Stats - Simon Kirke Official Website
* Simon Kirke | Biography | AllMusic
* Ringo And The All Starrs - Simon Kirke

## Εξωτερικοί σύνδεσμοι
* Επίσημη ιστοσελίδα του Σάιμον Κερκ

Κατηγορία:Ντράμερς
Κατηγορία:Άγγλοι μουσικοί
Κατηγορία:Ροκ μουσικοί
Caught in a Mosh: BBC Live in Concert

Το **Caught in a Mosh: BBC Live in Concert** είναι διπλό, ζωντανά ηχογραφημένο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Ιανουάριο του 2007 μέσω της δισκογραφικής εταιρείας "Universal Music". Στις Ηνωμένες Πολιτείες κυκλοφόρησε στις 10 Νοεμβρίου 2009 μέσω της "Island Records".
Το πρώτο μέρος της συγκεκριμένης κυκλοφορίας ηχογραφήθηκε στις 15 Φεβρουαρίου 1987 στο "Hammersmith Odeon" του Λονδίνου, ενώ το το δεύτερο ηχογραφήθηκε στις 22 Αυγούστου της ίδιας χρονιάς στο Ντόνινγκτον, κατά τη διάρκεια του φεστιβάλ "Monsters of Rock".
Τα τραγούδια του άλμπουμ προέρχονται από τα τρία πρώτα στούντιο άλμπουμ των Anthrax, ενώ περιλαμβάνονται διασκευές σε τραγούδια των Black Sabbath και Sex Pistols. Οι ηχογραφήσεις πραγματοποιήθηκαν στο πλαίσιο της περιοδείας για την προώθηση του άλμπουμ "*[[Among the Living]]*".

## Τραγούδια
***CD 1***
1. **A.I.R.** *(Belladonna, Spitz, Ian, Bello, Benante)* - 6:46
2. **Metal Thrashing Mad** *(Turbin, Ian, Lilker)* - 3:11
3. **Panic** *(Turbin, Ian, Lilker)* - 3:13
4. **The Enemy** *(Belladonna, Spitz, Ian, Bello, Benante)* - 6:06
5. **Iam The Law** *(Belladonna, Spitz, Ian, Bello, Benante, Lilker)* - 5:44
6. **Madhouse** *(Belladonna, Spitz, Ian, Bello, Benante)* - 8:35
7. **Howling Furies** *(Ian, Lilker)* - 4:14
8. **Medusa** *(Belladonna, Spitz, Ian, Bello, Benante, Zazula)* - 8:35
9. **Armed and Dangerous** *(Turbin, Ian, Lilker)* - 4:53
10. **Sabbath Bloody Sabbath** *(Osbourne, Iommi, Butler, Ward)* - 5:28
11. **God Save the Queen** *(Cook, Jones, Lydon, Matlock)* - 2:57
12. **Gung-Ho** *(Turbin, Ian, Lilker)* - 5:54

***CD 2***
1. **Among the Living** *(Belladonna, Spitz, Ian, Bello, Benante)* - 4:23
2. **Caught in a Mosh** *(Belladonna, Spitz, Ian, Bello, Benante)* - 5:10
3. **Madhouse** *(Belladonna, Spitz, Ian, Bello, Benante)* - 4:01
4. **Iam The Law** *(Belladonna, Spitz, Ian, Bello, Benante, Lilker)* - 5:41
5. **Medusa** *(Belladonna, Spitz, Ian, Bello, Benante, Zazula)* - 4:35
6. **Indians** *(Belladonna, Spitz, Ian, Bello, Benante)* - 5:37
7. **God Save the Queen** *(Cook, Jones, Lydon, Matlock)* - 3:10
8. **A.I.R.** *(Belladonna, Spitz, Ian, Bello, Benante)* - 4:16
9. **I'm the Man** *(Belladonna, Spitz, Ian, Bello, Benante, Rooney)* - 4:16

## Τα μέλη του συγκροτήματος
Τα τραγούδια του "*Caught in a Mosh: BBC Live in Concert*" ηχογραφήθηκαν από τους εξής μουσικούς:
* Τζόν Μπους - φωνητικά
* Ρομπ Κατζιάνο - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα, φωνητικά

## Πηγές
* Caught in a Mosh: BBC Live in Concert - Anthrax | Songs, Reviews, Credits, Awards | AllMusic
* Anthrax - Caught in a Mosh: BBC Live in Concert | Sputnikmusic
* Caught in a Mosh: BBC Live in Concert - Encyclopaedia Metallum

Κατηγορία:Άλμπουμ του 2004
Κατηγορία:Live άλμπουμ των Anthrax
Tribute (άλμπουμ, Ozzy Osbourne)

***Randy Rhoads Tribute*** είναι ο τίτλος του ζωντανά ηχογραφημένου δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε στα τέλη του 1980 και το 1981 κατά τη διάρκεια των περιοδειών για την προώθηση των άλμπουμ "*[[Blizzard of Ozz]]*" και "*[[Diary of a Madman]]*" και κυκλοφόρησε έξι χρόνια αργότερα αφιερωμένος στη μνήμη του κιθαρίστα Ράντι Ρόουντς, ο οποίος έχασε τη ζωή του σε αροπορικό δυστύχημα τον Μάρτιο του 1982. Επίσης, το τελευταίο κομμάτι του άλμπουμ είναι η ολοκληρωμένη εκδοχή του "*Dee*" από το "*Blizzard of Ozz*", το οποίο είχε γράψει ο Ρόουντς για τη μητέρα του, Ντελόρες.

Οι ηχογραφήσεις πραγματοποιήθηκαν στο Σαουθάμπτον στις 2 Οκτωβρίου 1980, στο Κλίβελαντ στις 11 Μαΐου 1981 και στο Μόντρεαλ στις 28 Ιουλίου 1981. Οι ηχογραφήσεις από το Σαουθάμπτον περιλαμβάνουν τα τραγούδια "*Godbye to Romance*" και "*No Bone Movies*", με τη σύνθεση του σχήματος να περιλαμβάνει τον μπασίστα Μπομπ Ντέισλι και το ντράμερ Λι Κέρσλεηκ, ενώ στα υπόλοιπα τραγούδια του άλμπουμ τη θέση τους έχουν πάρει οι Ρούντι Σάρζο και Τόμι Όλντριτζ, αντίστοιχα.

Το εξώφυλλο του άλμπουμ είναι η φωτογραφία του Osbourne να σηκώνει τον Ρόουντς στη ζωντανή τους εμφάνιση στο Ρόουζμοντ του Ιλινόι στις 24 Ιανουαρίου 1982.

Το "*Tribute*" ανέβηκε στο # 6 του Billboard στις Ηνωμένες Πολιτείες και το # 13 στα βρετανικά τσαρτ, ενώ βραβεύθηκε ως διπλά πλατινένιο τον Αύγουστο του 1997.

## Τραγούδια
1. **I Don't Know** *(Osbourne, Rhoads, Daisley)* - 5:40
2. **[[Crazy Train]]** *(Osbourne, Rhoads, Daisley)* - 5:19
3. **Believer** *(Osbourne, Rhoads, Daisley)* - 5:08
4. **Mr. Crowley** *(Osbourne, Rhoads, Daisley)* - 5:37
5. **Flying High Again** *(Osbourne, Rhoads, Daisley, Kerslake)* - 4:17
6. **Revelation (Mother Earth)** *(Osbourne, Rhoads, Daisley)* - 5:58
7. **Steal Away (The Night)** *(Osbourne, Rhoads, Daisley)* - 8:04
8. **Suicide Solution** *(Osbourne, Rhoads, Daisley)* - 7:46
9. **Iron Man** *(Osbourne, Iommi, Butler, Ward)* - 2:50
10. **Children of the Grave** *(Osbourne, Iommi, Butler, Ward)* - 5:57
11. **Paranoid** *(Osbourne, Iommi, Butler, Ward)* - 2:59
12. **Goodbye to Romance** *(Osbourne, Rhoads, Daisley)* - 5:33
13. **No Bone Movies** *(Osbourne, Rhoads, Daisley, Kerslake)* - 4:02
14. **Dee** *(Rhoads)* - 4:22

## Θέσεις τσαρτ

## Βραβεία
***Randy Rhoads Tribute*** *(άλμπουμ)*
Ηνωμένες Πολιτείες (*RIAA Certification*): 2 x πλατινένιος 
Καναδάς (*CRIA Certification*): Χρυσός 

## Τα μέλη του συγκροτήματος
Το **Randy Rhoads Tribute** ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **[[Ράντι Ρόουντς]]** - *κιθάρα*
* **[[Ρούντι Σάρζο]]** - *μπάσο*
* **[[Μπομπ Ντέισλι]]** - *μπάσο*
* **[[Τόμι Όλντριτζ]]** - *τύμπανα*
* **[[Λι Κέρσλεηκ]]** - *τύμπανα*

## Παραπομπές


## Πηγές
* Randy Rhoads Tribute - Ozzy Osbourne | Songs, Reviews, Credits, Awards | AllMusic
* Ozzy Osbourne - Randy Rhoads Tribute | Sputnikmusic
* Ozzy Osbourne - Randy Rhoads Tribute - Reviews - Encyclopaedia Metallum
* Ozzy Osbourne Album Reviews

Κατηγορία:Άλμπουμ του 1987
Κατηγορία:Live άλμπουμ του Ozzy Osbourne
Άλτες Μουζέουμ

Το ***Άλτες Μουζέουμ*** (γερμανικά για το **Παλαιό Μουσείο**) είναι μουσείο διεθνούς φήμης στο Νησί των Μουσείων του Βερολίνου. Από το 1966, οπότε έγιναν έργα συντήρησης, στεγάζει την *[[Antikensammlung Berlin|Antikensammlung]]* (αρχαιολογική συλλογή) στα Κρατικά Μουσεία του Βερολίνου. Το μουσείο χτίστηκε ανάμεσα στο 1823 και στο 1830 από τον αρχιτέκτονα Καρλ Φρίντιχ Σίνκελ  και είναι νεοκλασικού ρυθμού. Αρχικός σκοπός του ήταν να στεγάσει τη συλλογή τέχνης της βασιλικής οικογένειας της Πρωσσίας. Ως το 1845 αποκαλούνταν *Königliches Museum* (Βασιλικό Μουσείο). Το 1999 ανακηρύχθηκε από την UNESCO Μνημείο Παγκόσμιας Κληρονομιάς.

## Παραπομπές


Κατηγορία:Αρχαιολογικό Μουσείο Βερολίνου
Αναστάσιος Κωλέτσης

Ο **Αναστάσιος Κωλέτσης** του Ιωάννη (1870- ;)  ήταν Έλληνας γιατρός και πολιτικός. Υπηρέτησε ως βουλευτής Πρέβεζας από το 1915 ως το 1917.

## Βιογραφία
Καταγόταν από τους Παπαδάτες και ήταν παντρεμένος με τη Λαμπρινή Σιώζη. Στις εκλογές που διεξήχθησαν στις 6 Δεκεμβρίου 1915 ο Κωλέτσης εξελέγη βουλευτής με το συνδυασμό της Ηνωμένης Κυβερνητικής Παράταξης. 

Για μερικά χρόνια χρημάτισε Δήμαρχος Φιλιππιάδας.
 
## Παραπομπές


Κατηγορία:Βουλευτές Πρέβεζας
Κατηγορία:Έλληνες ιατροί του 19ου αιώνα
Κατηγορία:Έλληνες ιατροί του 20ού αιώνα
Σάλβα Νατελασβίλι

Ο **Σάλβα Νατελασβίλι** (შალვა ნათელაშვილი, γενν. 17 Φεβρουαρίου 1958) είναι πρόεδρος και ιδρυτής του Εργατικού Κόμματος της Γεωργίας, γνωστός για το λαϊκισμό και τις επικρίσεις του έναντι του πρώην προέδρου της Γεωργίας Μιχαήλ Σαακασβίλι. Είναι παντρεμένος και έχει 2 παιδιά.

Γεννημένος στη βόρεια ορεινή πόλη Dusheti, ο Shalva Natelashvili αποφοίτησε από τη Νομική από την Τιφλίδα State University και συνέχισε μεταπτυχιακές μελέτη της Διπλωματικής Ακαδημίας του Υπουργείου Εξωτερικών της Σοβιετικής Ένωσης. Αφού εργάστηκε στο Γραφείο του Γενικού Εισαγγελέα, έγινε βουλευτής το 1992 και παρέμεινε στο Κοινοβούλιο έως το 1999. Ήταν μεταξύ της ομάδας των βουλευτών που συμμετείχαν στην ανάπτυξη του Συντάγματος της Γεωργίας. Το 1995 ίδρυσε το γεωργιανό Εργατικό Κόμμα, το οποίο σταδιακά μετατράπηκε σε Έντουαρντ Σεβαρντνάτζε σημαντική δύναμη της αντιπολίτευσης, και τώρα λειτουργεί ως πρόεδρος του κόμματος. Υποστήριξε Σεβαρντνάτζε κυβέρνηση κατά τη διάρκεια του 2003 Επανάσταση των Ρόδων, ωστόσο, και αργότερα ήταν ένθερμος αντίπαλος του προέδρου Μιχαήλ.

## 2007: Κατηγορίες για κατασκοπεία

Στις 8 Νοεμβρίου 2007, ο Natelashvili κατηγορήθηκε για κατασκοπεία και συνωμοσία για την ανατροπή της κυβέρνησης της Γεωργίας. Ο Nika Gvaramia, αναπληρωτής επικεφαλής εισαγγελέα του χρόνου, δήλωσε ότι το κόστος βασίστηκαν σε στοιχεία που λαμβάνονται μέσω της παρακολούθησης για τους υπαλλήλους της ρωσικής πρεσβείας στην Τιφλίδα, τον οποίο η γεωργιανή πλευρά έχει περιγραφεί ως πράκτορες της ρωσικής υπηρεσίας πληροφοριών. Δύο ημέρες αργότερα αυτό φορτίο ήταν προφανώς χαλαρή, όπως είπε το Γραφείο του Γενικού Εισαγγελέα Natelashvili θα ετίθετο υπό αμφισβήτηση "στην κατάσταση του μάρτυρα», και ο Πρόεδρος Σαακασβίλι ισχυρίστηκε ότι δεν θα συλληφθεί και θα μπορούσε να ανταγωνιστεί στις προεδρικές εκλογές του Ιανουαρίου 2008. Ωστόσο, οι χρεώσεις οδήγησαν τον Natelashvili να υποβάλουν αίτηση για άσυλο στις Ηνωμένες Πολιτείες. οι υποστηρικτές του ισχυρίζονται ότι οι επιβαρύνσεις είναι πολιτικώς υποκινούμενες, και προκύπτουν από τον ρόλο του Natelashvili τον Νοέμβριο του 2007 αντικυβερνητικών διαδηλώσεων.

## Ο Natelashivili σε ένα γερμανικό σατιρικό έργο

Το 2007, ο Natelashvili συμμετείχε σε ένα σατιρικό έργο του γερμανικού περιοδικού Τιτανικού. Συναντήθηκε με τον Martin Sonneborn, ο ηγέτης του σατιρικού γερμανικού κόμματος Die Partei, και άλλα μέλη της Die Partei, ωστόσο δεν αναγνωρίζουν ότι τα πάντα ήταν πλαστό. Έτσι, ακόμη και ο Natelashvili αργότερα παρουσιάστηκε στην ταινία "Die Partei" του 2009.

## Παραπομπές


Κατηγορία:Γεωργιανοί πολιτικοί
Καρμανία

Η **Καρμανία** ήταν σατραπεία (επαρχία), της δυναστείας των Αχαιμενιδών, και κατόπιν της Αυτοκρατορίας των Σασσανιδών. Η περιοχή αντιστοιχεί περίπου ακριβώς με τη σημερινή επαρχία Κερμάν του Ιράν. Για τα ακριβή όρια της αρχαίας επαρχίας λίγα είναι γνωστά, και είναι πιθανόν να άλλαζαν από καιρού εις καιρόν. Δεν αναφέρεται ως ξεχωριστή επαρχία σε μεταφρασμένες βασιλικές επιγραφές των Αχαιμενίδων (μπορεί σε κάποιο χρονικό σημείο να αποτέλεσε μέρος της Περσίδος), όμως αναφέρεται από τον Αρριανό.    

Την εποχή της εισβολής του Μεγάλου Αλεξάνδρου, ήταν σατραπεία στην ακτή του Περσικού Κόλπου δυτικά του Ορμούζ. Στα ανατολικά συνόρευε με την σατραπεία της Γεδρωσίας. Κάποιοι συγγραφείς, όπως ο Πτολεμαίος, ονόμαζαν τις νότιες ερήμους, οι οποίες εκτινόταν μέχρι τις σατραπείες της Παρθίας και της Αρίας “έρημος Καρμανία”, προφανώς για να κάνουν διάκριση μεταξύ της ίδιας της Καρμανίας, η οποία αποτελούσε καλλιεργήσιμη και γόνιμη περιοχή, γνωστή για την το ξύλο της τικ.  

Ο Αλέξανδρος ανήγειρε κολόνες στην ακτή της Καρμανίας, ορίζοντας πιθανόν έτσι τα όρια της αυτοκρατορίας του, και ίδρυσε πόλη, που σήμερα δεν γνωρίζουμε την τοποθεσία της, πιθανόν στην περιοχή του Gav Koshi ή του Gulishkird. Ο Μάρκο Πόλο είχε επισκεφτεί αυτήν την πόλη. 

## Παραπομπές
* Encyclopaedia Iranica
* http://www.livius.org/cao-caz/carmania/carmania.html 

Κατηγορία:Σατραπείες της Περσικής Αυτοκρατορίας
Γκέτινγκεν

Το **Γκέτινγκεν** (), παλαιότερα γνωστό στην ελληνική γλώσσα ως **Γοττίγγη**, είναι πόλη στην Κάτω Σαξονία, Γερμανία, διάσημη για τα πανεπιστήμιά της και κυρίως για το πανεπιστήμιο του Γκέτινγκεν, το οποίο ιδρύθηκε το 1737. Η πόλη το 2012 είχε 116.052 κατοίκους. Είναι κτισμένη στις όχθες του ποταμού Λάινε.

Κοντά στο Γκέτινγκεν υπήρχε ένα χωριό, το Γκούτινγκι, που αναφέρεται για πρώτη φορά το 953 μ.Χ.. Το χωριό βρισκόταν λίγα χιλιόμετρα βορειότερα από τη σημερινή πόλη. Η σημερινή πόλη ιδρύθηκε στο τέλος του 12ου αιώνα και πήρε το όνομά της από το ρέμα Γκότε και την κατάληξη -ινγκ, που σημαίνει ζω. Το αρχικό χωριό τελικά έγινε μέρος της πόλης το 1360. Η πόλη ανήκε στην Χανσεατική Ένωση, μιας εμπορικής-οικονομικής ένωσης, για σχεδόν δύο αιώνες με αποτέλεσμα να ακμάσει, ενώ υπήρξε έδρα της Ηγεμονίας του Γκέτινγκεν, τμήμα του Δουκάτου του Μπράουνσβαϊγκ-Λύνεμπουργκ. Η πόλη στη συνέχεια λόγω πολιτικών διαμαχών έχασε τη σημασία της. Το 1737, ο Γεώργιος Β΄ της Μεγάλης Βρετανίας, ο οποίος ήταν ταυτόχρονα και δούκας του Αννόβερου, επέλεξε την πόλη για να κτίσει το πανεπιστήμιο της περιοχής. Σύντομα το πανεπιστήμιο έγινε το μεγαλύτερο της Ευρώπης, με 800 φοιτητές. Μέχρι σήμερα στο Γκέτιγκεν έχουν σπουδάσει ή διδάξει 42 βραβευμένοι με Νόμπελ.

Το Γκέτινγκεν είναι μια πανεπιστημιούπολη. Εκτός από το Πανεπιστήμιο του Γκέντιγκεν, στην πόλη βρίσκονται το Ινστιτούτο Γκαίτε του Γκέτινγκεν και τα Ινστιτούτα Μαξ Πλανκ για Βιοφυσική Χημεία, Πειραματική Ιατρική, Μελέτη Θρησκευτικής και Εθνικής Ποικιλίας, Δυναμικής και Αυτοοργάνωσης και μελέτης του Ηλιακού Συστήματος. Στην πόλη σήμερα βρίσκονται περίπου 25.000 φοιτητές.

## Αδελφοποιήσεις
Το Γκέτιγκεν έχει «αδελφοποιηθεί» με:
*  Τσέλτενχαμ, Ηνωμένο Βασιλείου (1951)
*  Τόρουν, Πολωνία (1978)
*  Πω, Γαλλία (1983)
*  Βιτεμβέργη, Γερμανία (1988)

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Κάτω Σαξονίας
Κατηγορία:Μέλη της Χανσεατικής Ένωσης
Κατηγορία:Πανεπιστημιακές πόλεις στη Γερμανία
Διαδραστικότητα

Η **διαδραστικότητα** ή **αλληλεπιδραστικότητα**  (interactivity) είναι η δυνατότητα ενός μέσου να δέχεται αμφίδρομη επικοινωνία, να δίνει δηλαδή την  δυνατότητα στον χρήστη να αλληλεπιδρά με το περιβάλλον της εφαρμογής δηλαδή να συμμετέχει στην εξέλιξή της και να ελέγχει δυναμικά την παρουσίαση της πληροφορίας στην οθόνη του. Χάρη σε αυτήν την ιδιότητα, ο χρήστης καθορίζει τη μορφή, τη σειρά και την ταχύτητα με την οποία παρουσιάζεται η πληροφορία. Οι προσωπικοί ηλεκτρονικοί υπολογιστές είναι πιθανώς τα πρώτα μηχανήματα που προσέφεραν διαδραστικότητα στην ιστορία του ανθρώπινου γένους.

Το διαδίκτυο επίσης θεωρείται διαδραστικό μέσο αντίθετα με τα παραδοσιακά ΜΜΕ (τηλεόραση,ραδιόφωνο) που διαχέουν μόνο πληροφορίες αλλά δεν συλλέγουν πληροφορίες από τους χρήστες. Βαθμός αλληλεπίδρασης είναι βασικό κριτήριο διάκρισης μεταξύ πολυμέσων και υπερμέσων.

Υπάρχουν δύο επίπεδα αλληλεπιδραστικότητας: 1ου και 2ου βαθμού.

## Παραπομπές


Κατηγορία:Πληροφορική
Κατηγορία:Βιομηχανικός σχεδιασμός
Κατηγορία:Αλληλεπίδραση Ανθρώπου-Υπολογιστή
Κατηγορία:Ανθρώπινη επικοινωνία
Γκερέν Ζιλ

Ο **Γκερέν Ζιλ** ήταν Γάλλος γλύπτης.  Γεννήθηκε το 1606 στο Παρίσι και απεβίωσε το 1678 στην ίδια πόλη. Σημαντικά έργα του θεωρούνται: ο τάφος του Ερρίκου των Βουρβόνων και ο τάφος του Δούκα Ντε Λα Βιεβίλ.

## Παραπομπές


Κατηγορία:Γάλλοι γλύπτες
Κατηγορία:Καλλιτέχνες του Μπαρόκ
Αράτωρ

Ο **Αράτωρ** ήταν χριστιανός κληρικός από τα Μεδιόλανα. Έζησε τον 6ο μ.Χ αιώνα. Ασχολήθηκε με την ποίηση και έγραψε σε δακτυλικούς εξάμετρους στίχους τις Πράξεις των Αποστόλων παραφρασμένες με τίτλο *Historia Apostolica*.

## Παραπομπές


Κατηγορία:Κληρικοί
Κατηγορία:Συγγραφείς στη λατινική γλώσσα
Οροσειρά Κιούμρα

Ο ορεινός όγκος **Κιούμρα** (, ) είναι οροσειρά της Ιρλανδίας με μέγιστο υψόμετρο 792 μ. (κορυφή Φάουσκουμ (Fauscoum)). Πρόκειται για παγετωνική οροσειρά στο νοτιοανατολικό τμήμα της Ιρλανδίας, στην κομητεία Γουότερφορντ (County Waterford), που εκτείνεται μεταξύ της κωμόπολης Κλόνμελ (Clonmel) και των χωριών Κιλροσσάντρι (Kilrossanty) της κομητείας Τιπερέρι και Κίλμακτόμας (Kilmacthomas) της κομητείας Γουότερφορντ.

Οι δώδεκα χαμηλές κορυφές τους αποτελούν δημοφιλή τόπο αναρριχήσεων και ορειβασίας.

## Παραπομπές


## Εξωτερικοί σύνδεσμοι
* 

Κιουμρα
Πιότρ Φιόντοροφ

Ο **Πιότρ Πετρόβιτς Φιόντοροφ** (Пётр Петрович Фёдоров) είναι Ρώσος ηθοποιός του κινηματογράφου και του θεάτρου, γεννημένος 21 Απριλίου του 1982. Είναι γνωστός από τη συμμετοχή του στην πολεμική ταινία του 2013 Στάλινγκραντ, σε σκηνοθεσία του Φιόντορ Μπονταρτσούκ.

## Βιογραφία
Γεννημένος 21 Απριλίου του 1982 στη Μόσχα, σε μία οικογένεια καλλιτεχνών. Αποφοίτησε από το σχολείο με 8 και μετά το θάνατο του πατέρα του (επίσης ηθοποιός), ασχολήθηκε με την υποκριτική.Το 2001, το 2006 έπαιξε στη τηλεοπτική σειρά Το Κλαμπ (Клуб) με την Νάστια Ζαντορόζναγια έπαιξε πρωταγωνιστικό ρόλο στην ταινία 101-Й КИЛОМЕТР, Το 2010 είχε πρωταγωνιστικό ρόλο στη ταινία The Phobos ή Φόβος. Λέσχη Τρόμου μαζί με τους Τιμοφέι Καρατάγεφ, Αλεξέι Βορομπιόφ, Τατιάνα Κοσματσιόβα, Πιότρ Ταμασέφσκι, Άγκνιγια Κουζνετσόβα και Ρενάτα Πιοτρόφσκι. Το 2011 έπαιξε στην ταινία Η ΠυραΜΜΜίδα (ПираМММида) με τους: Αλεξέι Σερεμπριακόφ και Φιόντορ Μπονταρτσούκ. Το 2013 έπαιξε στην κωμική ταινία Одноклассники.ru: наслискай удачу με τους: Τίματι ο οποίος είναι Ρώσος ράπερ και ηθοποιός, τον Snoop Dog και τη Ζάννα Φρίσκε που είναι Ρωσίδα τραγουδίστρια, ηθοποιός και μοντέλο, και στην ταινία Ёлки 3 με τον Ιβάν Ούργκαντ. Η ταινία που τον έκανε ευρύτερα γνωστό είναι η ταινία Στάλινγκραντ (2013, ταινία), βασίζεται στον πόλεμο ανάμεσα Ρωσία και Γερμανία από τις 17 Ιουλίου μέχρι 2 Φεβρουαρίου του 1943, με νικητές τους Ρώσους. Η ταινία δέχτηκε πολύ καλές κριτικές, σε σκηνοθεσία του Φιόντορ Μπονταρτσούκ και μαζί του πρωταγωνιστούν ο Τόμας Κρέτσμαν και η Γιανίνα Στουντίλινα. Στη Ρωσία ο Πιότρ Φιόντοροφ είναι πολύ γνωστός ηθοποιός. Έχει ανάστημα 1.80 σκούρα μαλλιά και καστανά μάτια.

## Στοιχεία
* Χρώμα Μαλλιών: Καστανά
* Χρώμα Ματιών: Καστανά
* Ύψος: 1,80
* Περιγραφή: Ευρωπαίος Ρώσος
* Ζώδια: Ταύρος (αστρολογία)

## Φιλμογραφία

## Εξωτερικοί Σύνδεσμοι

* http://www.kinopoisk.ru/name/52108/
* http://www.kinomania.ru/people/1021275/ 
* 
*  http://vk.com/id103860489

Κατηγορία:Ρώσοι ηθοποιοί
Γενισέι

Ο **Γενισέι** (ρωσικά: Енисе́й), γνωστός στα ελληνικά και ως *Ιενεσέης*, είναι ποταμός της κεντρικής Ρωσίας και αποτελεί το μεγαλύτερο ποτάμιο σύστημα που εκβάλλει στον Αρκτικό ωκεανό. Ο ποταμός πηγάζει από τη Μογγολία και ακολουθώντας πορεία προς το βορρά, μεγαλώνοντας καθώς δέχεται τα νερά πολυάριθμων παραποτάμων, εκβάλλει στο κόλπο Γενισέι, στη θάλασσα Κάρα, αποστραγγίζοντας μεγάλο τμήμα της κεντρικής Σιβηρίας. Μεγάλοι παραπόταμοι του Γενισέι είναι ο Ανγκαρά, ο μέσος και ο Κάτω Τουνγκούσκα. Η Βαϊκάλη εκρέει στον Ανγκαρά. Η μακρύτερη ποτάμια οδός είναι αυτή του Γενισέι-Ανγκαρά-Σελενγκά-Ίντερ με μήκος 5.539 χιλιόμετρα. Η λεκάνη απορροής του έχει έκταση 2.580.000 τετραγωνικά χιλιόμετρα. Ο ποταμός είναι πλωτός για φορτηγίδες όταν δεν είναι παγωμένος. Ο ποταμός διασχίζει την τάιγκα και την αρκτική τούνδρα.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Ρωσίας
Χελιδονόψαρο

Το **χελιδονόψαρο** είναι ψάρι των αλμυρών υδάτων. Συγγενεύει με τις ζαργάνες και με το καπόνι και ανήκει στην οικογένεια Εξωκοιτίδων, της τάξης των σκομβρεσοκιμόρφων. Η επιστημονική του ονομασία είναι Exocoetus volitans ( Αγγλικά:Flying fish,Γαλλικά: Poisson volant). Η ονομασία του προέρχεται από την ικανότητα του να πετά έξω από την επιφάνεια του νερού, σε ύψος περίπου 1 μέτρου, για ένα μικρό χρονικό διάστημα.Αποτελεί αγαπημένη τροφή των κυνηγών . Είναι σπάνιο αλίευμα στις ελληνικές θάλασσες και αλιεύεται μόνο με τσαπαρί ή εγγλέζικο.Ειναι βρώσιμο .

## Εξωτερικά Χαρακτηριστικά
Το χελιδονόψαρο έχει γκριζογάλανο χρώμα στη ράχη του, γκρίζο ανοιχτό στα πλευρά και στην κοιλιά του, γκρίζο ή μαύρο στον θώρακα και γαλάζιο στις άκρες. Έχει μακρόστενο σώμα και διχαλωτή ουρά. Το μήκος του φτάνει τα 30 εκατοστά και το βάρος του δεν ξεπερνά το μισό κιλό.

## Τόπος Διαβίωσης
Ζει κυρίως στις θερμές θάλασσες.Κινείται αποκλειστικά στην επιφάνεια.

## Τροφή
Το χελιδονόψαρο τρέφεται με πλανγκτόν.

## Πηγές
* http://greek_greek.enacademic.com/194852/%CF%87%CE%B5%CE%BB%CE%B9%CE%B4%CE%BF%CE%BD%CF%8C%CF%88%CE%B1%CF%81%CE%BF
* https://web.archive.org/web/20140712143404/http://www.homefood.gr/fishes/fish.asp?l=215&id=73
* Εγκυκλοπαίδεια "Νέα Δομή", Εκδόσεις «ΔΟΜΗ», Αθήνα, 1996, τόμος 35.

Κατηγορία:Βελονόμορφα
Αιγάδες Νήσοι

Οι **Αιγάδες** ή **Αιγούσες** (, , σικελικά: *Ìsuli Ègadi*) είναι σύμπλεγμα νησιών τα οποία βρίσκονται βορειοδυτικά της Σικελίας, στην Ιταλία, κοντά στις πόλεις Τράπανι και Μαρσάλα. Τα νησιά έχουν συνολικά έκταση 37,45 τετραγωνικά χιλιόμετρα. Διοικητικά το σύμπλεγμα αποτελεί τον δήμο Φαβινιάνα και υπάγεται στην επαρχία Τράπανι.

Το σύμπλεγμα αποτελείται από τρία κύρια νησιά, τα Φαβινιάνα (Αιγούσα), Λεβάντσο (Φορβαντία) και Μαρέττιμο (Ιερά Νήσος), μαζί με δύο μικρότερα τα Φορμίκα και Μαραόνε. Το μεγαλύτερο είναι η Φαβινιάνα, 16 χιλιόμετρα νοτιοδυτικά του Τράπανι. Το Λεβάντσο βρίσκεται 13 χιλιόμετρα δυτικά από το Τράπανι και το Μαρέττιμο βρίσκεται 24 χιλιόμετρα δυτικά.

Υπάρχουν ενδείξεις Νεολιθικής, ακόμη και Παλαιολιθικής, ζωγραφικής σε σπηλιές στο Λεβάντσο και σε μικρότερο βαθμό στο Φαβινιάνα. Στα νησιά δόθηκε το 241 π.Χ. η μάχη των Αιγάδων Νήσων, στην οποία ο Ρωμαϊκός στόλος νίκησε τον Καρχιδονιακό, με αποτέλεσμα τη λήξη του Πρώτου Καρχιδονιακού Πολέμου. Το 1081 οι Νορμανδοί οχύρωσαν τη Φαβινιάνα. Ακολούθησαν την τύχη της Σικελίας μέχρι που αγοράστηκαν από τη γενοβέζικη οικογένεια Παλλαβιτσίνι-Ρουσκόνι στο τέλος του 16ου αιώνα, μέχρι το 1874, όταν τα αγόρασε η οικογένεια Φλόριο από το Παλέρμο.

Κατηγορία:Γεωγραφία της Σικελίας
Κατηγορία:Νησιά της Ιταλίας
Αγκάτα Μουτσενίτσε

Η **Αγκάτα Μουτσενιέτσε** (, Λετονικά: Agate Muceniece) ή Αγκάτα Πριλούτσναγια (από το επίθετο του συζύγου της) είναι Ρωσίδα ηθοποιός και μοντέλο, γεννημένη 1 Μαρτίου του 1989.

## Ζωή
Η Αγκάτα Μουτσενίτσε γεννήθηκε στη Ρίγα 1 Μαρτίου 1989 . Ο πατέρας του δούλευε ως μπάρμαν (ο οποίος πέθανε όταν η Αγκάτα ήταν παιδί ) , η μητέρα ήταν σεφ. Έχει μία μεγαλύτερη αδελφή την Σάντα . Στο σχολείο , παρακολούθησε τη δραματική σχολή «Шкатулка» (мастерская Л. Е. Шевченко). Μετά το γυμνάσιο , εργάστηκε ως μοντέλο , διαφημίζοντας διάσημο εμπορικό σήμα ιταλικών παπουτσιών , έχει ταξιδέψει σε πολλές χώρες της Ευρώπης για φωτογραφήσεις . Επέστρεψε στη Ρίγα , και έγινε δεκτή στο Πανεπιστήμιο της Λετονίας ( ειδικότητας Κινέζικη Φιλολογία ) , αλλά το 2008 μετακόμισε στη Μόσχα και άρχισε στην υποκριτική σχολή VGIK ( AY Mikhailov ) , όπου αποφοίτησε το 2012 .
Έκανε το ντεμπούτο ταινιών της το 2007 . Ο πιο διάσημος ρόλος της ήταν της Ντάρια Σταρκόβα (Дарья Старкова-Daria Starkova) στην τηλεοπτική σειρά Κλειστό Σχολείο (τηλεοπτική σειρά) («Закрытая школа»-"Closed School"). 
Ήταν το βασικό πρόσωπο στις διαφημίσεις των προϊόντων " Beeline » , « Nescafe » , « MegaFon » , « Euroset » , « Jardin » , « Savage » , Sberbank , « ΟΒΙ » .

## Προσωπική Ζωή
Όταν ολοκληρώθηκε η σειρά Κλειστό Σχολείο (τηλεοπτική σειρά) («Закрытая школа»-"Closed School"), συναντήθηκε με τον ηθοποιό Πάβελ Πριλούτσνι (Павел Прилучный), τον Αύγουστο του 2011 , το ζευγάρι παντρεύτηκε κρυφά σε ληξιαρχείο της Μόσχας. 11 του Ιανουαρίου του 2013 η Αγκάτα γέννησε το γιο τους Тимофей (Timothy). Η ηθοποιός πήρε επίσημα το ίδιο το όνομα του συζύγου της , τώρα το γένος Μουτσενίτσε έγινε το σκηνικό όνομά της, η Αγκάτα έχει δηλώσει πολύ καλή φίλη με τη συμπρωταγωνίστριά της στη ρωσική τηλεοπτική σειρά, την Τατιάνα Κασματσιόβα. Η Αγκάτα έχει ανάστημα 1.72 και είναι μελαχρινή με καστανά μάτια.

## Στοιχεία
* Σύζυγος: Πάβελ Πριλούτσνι
* Χρώμα Μαλλιών: Καστανά
* Χρώμα Ματιών: Καστανά
* Ύψος: 1,72
* Περιγραφή: Ευρωπαία Ρωσίδα
* Ζώδια: Ιχθύες

## Φιλμογραφία

## Εξωτερικοί σύνδεσμοι
* http://www.kinopoisk.ru/name/2407479/
* https://web.archive.org/web/20140315091354/http://www.kinomania.ru/people/1860064/
* 

Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κατηγορία:Φωτομοντέλα
Άγιος Στέφανος Μυκόνου

Ο **Άγιος Στέφανος** είναι οικισμός της Μυκόνου. Υπάγεται διοικητικά στη δημοτική κοινότητα Μυκονίων, του δήμου Μυκόνου, της περιφερειακής ενότητας Μυκόνου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σύρου του νομού Κυκλάδων, στο γεωγραφικό διαμέρισμα Νήσων Αιγαίου Πελάγους.
## Γεωγραφία
Ο Άγιος Στέφανος είναι παράλιος οικισμός της βορειοδυτικής Μυκόνου. Βρίσκεται μετά τον όρμο του Τούρλου και στις απολήξεις του υψώματος «Προφήτης Ηλίας» (372 μ.), σε μέσο σταθμικό υψόμετρο 15. Απέχει περίπου 3,5 χλμ. Β.ΒΔ. της Χώρας Μυκόνου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στον δήμο Μυκονίων.
## Γενικά στοιχεία
Ο Άγιος Στέφανος είναι από τα σημαντικότερα τουριστικά θέρετρα της Μυκόνου, με άρτια τουριστική υποδομή (πολυτελείς ξενοδοχειακές μονάδες, ενοικιαζόμενα δωμάτια και διαμερίσματα). Στον οικισμό μπορεί κάποιος να φτάσει με ταξί, ιδιωτικό όχημα ή μαζική συγκοινωνία με λεωφορεία από την πόλη της Μυκόνου.
## Αξιοθέατα
*Το εκκλησάκι του Αγίου Στεφάνου, στο οποίο οφείλει την ονομασία του ο οικισμός
*Η αμμουδερή παραλία του οικισμού
*Η παραλία «Χουλάκια», στον μυχό του φερώνυμου όρμου βορειοδυτικά του οικισμού, με εντυπωσιακά βότσαλα
*Η θέση «Φανάρι» στο ακρωτήρι Αρμενιστής το απώτατο βορειοδυτικό άκρο της Μυκόνου 

## Εκδηλώσεις
Το τοπικό πανηγύρι του Αγίου Στεφάνου, στις 27 Δεκεμβρίου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Μύκονος 1:40.000)
*eetaa.gr

Κατηγορία:Παραλίες της Ελλάδας
Πύργος του Λεάνδρου

Ο **Πύργος του Λεάνδρου** ή «Πύργος της Κόρης» (στα τουρκικά *Kız Kulesi*) βρίσκεται πάνω σε νησάκι στη νότια είσοδο του Βοσπόρου, 200 μέτρα από την ασιατική ακτή της Χρυσοπόλεως στην Κωνσταντινούπολη.

Χτίστηκε από τον αυτοκράτορα του Βυζαντίου Μανουήλ Α΄ τον Κομνηνό (1143-1180) για να εμποδίζει, με αλυσίδα που έφτανε μέχρι τον απέναντι πύργο των Μαγγάνων στην ακτή του Γαλατά, την είσοδο στον Κεράτιο κόλπο. Καταστράφηκε το 1509 από σεισμό και το 1719 από πυρκαγιά, αλλά πάντα τον ανοικοδομούσαν. Στους Βυζαντινούς ήταν γνωστός με το όνομα Άρκλα. Αργότερα, ονομάστηκε λανθασμένα από τους Ευρωπαίους «Πύργος του Λέανδρου», επειδή συνέδεσαν το όνομα του με τον μύθο της Ηρούς και του Λέανδρου, που αναφέρεται όμως στην περιοχή του Ελλησπόντου. Η σημερινή του ονομασία ως «Πύργος της Κόρης» προέρχεται από αυτή την εκδοχή.

## Παραπομπές


## Εξωτερικοί σύνδεσμοι
* 

Λεανδρου
Λεανδρου
Κατηγορία:Βόσπορος
Κατηγορία:Αξιοθέατα στην Κωνσταντινούπολη
Κωνσταντίνος Ανδρόνικος Καντακουζηνός

Ο **Κωνσταντίνος Ανδρόνικος  Καντακουζηνός** ηταν αξιωματούχος στις παραδουνάβιες περιοχές της Οθωμανικής Αυτοκρατορίας. 

## Βιογραφικά στοιχεία

Ήταν γιος του Ανδρόνικου Καντακουζηνού, Μέγα Βεστιάριου Βλαχίας και μέλους της οικογένειας Καντακουζηνού. Διετέλεσε Μέγας Ποστέλνικος της Βλαχίας.

Παιδιά του ήταν οι Σερμπάν Καντακουζηνός, ηγεμόνας της Βλαχίας, Κωνσταντίνος Καντακουζηνός (στόλνικος) κ.α.

Κατηγορία:Οικογένεια Καντακουζηνών Ρουμανίας
Μονή Αγίου Ιωάννη Καλυβίτη Ευβοίας

Η **Μονή Καλυβίτη** βρίσκεται σε απόσταση 3 χλμ. από τα Ψαχνά. Πριν από μερικές δεκαετίες, το μοναστήρι λειτουργούσε ως γυναικείο, αλλά αργότερα έγινε -και παραμένει- ανδρικό, έχοντας αυτόν τον καιρό μόνο ένα μοναχό. Από το 2000, χρέη ηγουμενοσυμβουλίου εκτελεί ο αρχιμανδρίτης Ιωάννης Καραμούζης, με τη μέριμνα του οποίου έγιναν σημαντικά έργα για τη συντήρηση της μονής τα τελευταία χρόνια.

Τμήμα του παλιού ναού βρίσκεται στο βάθος του περιβόλου. Στο παλιό κομμάτι του ναού και γύρω από αυτόν ο επισκέπτης με την πρώτη ματιά μπορεί να παρατηρήσει κομμάτια από αρχαία γλυπτά εκ των οποίων άλλα είναι εντοιχισμένα στα παράθυρα του Ιερού και άλλα είναι σκόρπια. Σύμφωνα με τον ερευνητή Θόδωρο Σκούρα πρόκειται για εξαφανισμένη παλαιοχριστιανική εκκλησία, που έδωσε τη θέση της στο βυζαντινό ναό του Ιωάννη του Καλυβίτη, ο οποίος αργότερα μετετράπη στον σημερινό.

Σύμφωνα με τις μαρτυρίες του ερευνητή Γίαγκου Τσαούση γύρω απ’ τον ναό υπάρχουν πολλά κιονόκρανα, επιστύλια, βάσεις κιόνων και άλλα μαρμάρινα λείψανα, που μαρτυρούν την ύπαρξη προχριστιανικού ναού. Στα θεμέλια του ειδωλολατρικού ναού ανεγέρθηκε ο πρώτος βυζαντινός ναός του Ε’ αιώνα, για την ανέγερση του οποίου χρησιμοποιήθηκαν πολλά αρχιτεκτονικά μέλη του προχριστιανικού ναού. Αυτός καταστράφηκε σε άγνωστη ημερομηνία. Ανοικοδομήθηκε το 1245, στα πρώτα χρόνια της Φραγκοκρατίας, καθώς μαρτυρεί η υπάρχουσα κτητορική επιγραφή. Αργότερα κατεστράφη και πάλι.

Ο ναός εσωτερικά ήταν όλος αγιογραφημένος με αγιογραφίες εξαιρετικής τέχνης, με επιγραφές, που αναφέρονται σε χωρία της Αγίας Γραφής και σε αγώνες θρησκευτικούς της βυζαντινής εποχής. Μια από αυτές είναι του Πρωτοδιάκονου Στεφάνου, που φέρει την επιγραφή «Στέφανος ο Πρωτομάρτυρας». Οι τοιχογραφίες αποδίδονται στον Αθηναίο ζωγράφο Ιωάννη, που υπογράφεται «ο εξ Αθηνών».

Επίσης υπήρχαν περίφημα γλυπτά του 11ου και 12ου αιώνα, ειδωλολατρικού και χριστιανικού ναού, των οποίων δυστυχώς η τύχη δεν είναι γνωστή.

Η εκκλησία είναι τρίκλιτη βασιλική, χωρίς αγιογραφίες, με στέγη ξύλινη κεραμοσκεπή. Το δάπεδό της είναι σύγχρονο με μωσαϊκό. Τα κιονόκρανα των δύο μπροστινών κιόνων, καθώς και οι μαρμάρινες παραστάδες της εισόδου, είναι από αρχαίο μνημείο.

Το Ιερό είναι το μοναδικό μέρος που σώζεται από τον αρχικό ναό και διασώζονται σπαράγματα τοιχογραφιών στην Πρόθεση, την Πλατυτέρα και το Διακονικό. Σκεπάζεται από μεγάλη λιθόκτιστη καμάρα. Δίπλα από τον ναό σώζονται κομμάτια μαρμάρινων κιόνων και γωνιόλιθων από τον Παλαιοχριστιανικό και ειδωλολατρικό ναό.

## Πηγές
*  
* Μαθητικό Περιοδικό Γυμνασίου Ψαχνών

Ιωαννου
Κατηγορία:Δήμος Διρφύων - Μεσσαπίων
Αγαλιανός Αιτωλοακαρνανίας

Ο **Αγαλιανός** είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Παρακαμπυλίων, του δήμου Αγρινίου, της περιφερειακής ενότητας (τέως νομού) Αιτωλοακαρνανίας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τριχωνίδας του νομού Αιτωλοακαρνανίας, στο γεωγραφικό διαμέρισμα Στερεάς Ελλάδας.
*Από το 1912 μέχρι το 1921 ο οικισμός ονομαζόταν *Αγαληνός*.

## Γεωγραφικά στοιχεία
Ο Αγαλιανός είναι ορεινός οικισμός στο βορειοκεντρικό τμήμα του νομού Αιτωλοακαρνανίας. Βρίσκεται δίπλα στα όρια με το νομό Ευρυτανίας, μεταξύ των δυτικών υπωρειών της Χελιδώνας και των βορείων υπωρειών του Παναιτωλικού, στις νοτιοδυτικές όχθες της τεχνητής λίμνης Κρεμαστών και σε μέσο σταθμικό υψόμετρο 420 μέτρα. Απέχει περίπου 93 χιλιόμετρα Β. ΒΑ. του Μεσολογγίου.

## Τοπική κοινότητα
Η τοπική κοινότητα Αγαλιανού είναι χαρακτηρισμένη ως αγροτικός ορεινός οικισμός, με έκταση 9,644 χμ² (2011). Περιλαμβάνει και τους οικισμούς Λακώματα και Χάραμα.
### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1836 και προσαρτήθηκε στον δήμο Παρακαμπυλίων του, τέως, νομού Ακαρνανίας & Αιτωλίας. Εντάχθηκε διαδοχικά στους νομούς  Ευρυτανίας (1899), Αιτωλοακαρνανίας (1909), Ευρυτανίας (1943) και Αιτωλοακαρνανίας (1948). Μεταξύ των ετών 1912 και 1921 ονομαζόταν *Αγαληνός*. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αγαλιανού και προσαρτήθηκε στον δήμο Παρακαμπυλίων. Με το ΦΕΚ 87Α - 07/06/2010 αποσπάστηκε από τον δήμο Παρακαμπυλίων και προσαρτήθηκε στον δήμο Αγρινίου.

## Αξιοθέατα
*Η εκκλησία Γέννησης της Θεοτόκου στο βόρειο τμήμα του οικισμού
*Η Τεχνητή Λίμνη των Κρεμαστών, περιοχή υψηλού φυσικού κάλλους (Στενά Αγαλιανού, Πλατανόδασος)
*Η θέση «Συκιές», με άφθονα τρεχούμενα νερά

## Δραστηριότητες
Ράφτινγκ στα Στενά Τρικεριώτη της τεχνητής λίμνης Κρεμαστών, μόλις 2 χλμ. από το χωριό.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «Ανάβαση» (Στερεά Ελλάδα 1:50.000)
*Google Earth
*eetaa.gr

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Τάξη (αποσαφήνιση)

Ως **τάξη** μπορεί να αναφέρονται:

* τάξη
* τάξη (βιολογία)
* χημική τάξη
* τάξη δεσμού (χημεία)
* τάξη αντίδρασης (χημεία)
* τάξη πίνακα (μαθηματικά)
* τάξη ομάδας (μαθηματικά)
* τάξη σύγκλισης (μαθηματικά)
* τάξη μεγέθους (φυσική)
* τάξη ρημάτων (γραμματική)
* Σχολική τάξη
* τάξη μαθητείας (εκπαίδευση στον χώρο εργασίας)
* κοινωνική τάξη
* νέα τάξη πραγμάτων

## Δείτε επίσης
*Αταξία
Αμπελουργία ακριβείας

Η **αμπελουργία ακριβείας** είναι η μέθοδος εξακρίβωσης της ποιότητας των σταφυλιών μέσα στον αμπελώνα πριν τον τρύγο με την χρήση νέων τεχνολογιών. Με αυτό τον τρόπο γίνεται δυνατό ο αμπελουργός και κυρίως ο οινολόγος που είναι ο συνδετικός κρίκος ανάμεσα στον παραγωγό και τον καταναλωτή να γνωρίζει ποιο μέρος του αμπελώνα μπορεί να δώσει οίνους υψηλής ποιότητας και ποιο οίνους μετριότερης ποιότητας, ώστε ο τρύγος να γίνεται επιλεκτικά. Έτσι μπορούν να ξεχωρίσουν η παραγωγή και το κρασί που θα κοστολογηθούν υψηλότερα σε αντίθεση με αυτά που θα αμειφθούν χαμηλότερα. 

Στο μεσογειακό χώρο όπου η αμπελουργία βρίσκει τη μέγιστη έκφρασή της, η πλέον αξιόπιστη επιστημονική ομάδα είναι αυτή του πανεπιστημίου της Ριόχα στην Ισπανία. Του έργου της ηγείται ο καθηγητής Fernando Martinez de Toda ο οποίος έχει αποδείξει επιστημονικά ότι μόνο η βιολογική αμπελουργία μπορεί να δώσει οίνους υψηλής ποιότητας. Η προσφορά του έχει αναγνωριστεί επισήμως και από την ισπανική πολιτεία αφού έχει θεσπιστεί νόμος που θεωρεί τον δείκτη de Toda για την εκτίμηση της ποιότητας των σταφυλιών ως τον πλέον αξιόπιστο για την παραγωγή κρασιών στην παγκοσμίου φήμης αμπελουργική περιοχή της Ριόχα. Οι εφαρμογές λοιπόν της αμπελουργίας ακριβείας που μελετώνται από την ομάδα VITUR (*VIticultura Universidad de Rioja*) και που έχουν δημοσιευτεί τα τελευταία χρόνια είναι οι πλέον ασφαλείς και κατάλληλες για ενημέρωση είτε των ειδικών επιστημόνων του χώρου, είτε απλώς των φανατικών του κρασιού που μπορεί να γνωρίζουν αγγλικά και ισπανικά (κάποιες από τις δημοσιεύσεις της ομάδας VITUR είναι και στις δύο γλώσσες).

Κατηγορία:Αμπελουργία
Θάλασσα της Νότιας Κίνας

Η **Θάλασσα της Νότιας Κίνας** ή **Νότια Σινική Θάλασσα** είναι θάλασσα του δυτικού Ειρηνικού ωκεανού και περιλαμβάνει μια περιοχή από τη Σιγκαπούρη και τα στενά της Μαλάκας μέχρι το στενό της Ταϊβάν, με έκταση περίπου 3,5 εκατομμύρια τετραγωνικά χιλιόμετρα. Περίπου το 1/3 της παγκόσμιας ναυσιπλοΐας διέρχεται από τα νερά της, ενώ θεωρείται ότι κάτω από τον πυθμένα της βρίσκονται τεράστιες ποσότητες πετρελαίου και φυσικού αερίου.

## Γεωγραφία
Η θάλασσα της Νότιας Κίνας περιβάλλεται από την ενδοχώρα της Κίνας και την Ταϊβάν στα βόρεια, τις Φιλιππίνες στα ανατολικά, τη χερσόνησο της Μαλαισίας και τη Σουμάτρα στα δυτικά και το Βόρνεο στα νότια. Μεγάλοι κόλποι της θάλασσας της Νότιας Κίνας είναι ο κόλπος της Ταϊλάνδης και ο κόλπος του Τονκίνο. Ακτογραμμές στη θάλασσα έχουν (με τη φορά των δεικτών του ρολογιού ξεκινώντας από βόρεια) η Κίνα (συμπεριλαμβανομένου του Μακάου και του Χονγκ Κονγκ), η Ταϊβάν, οι Φιλιππίνες, η Μαλαισία, το Μπρουνέι, η Ινδονησία, η Σιγκαπούρη και το Βιετνάμ. Επίσης, στον κόλπο της Ταϊλάνδης έχουν ακτογραμμές η Ταϊλάνδη και η Καμπότζη. Μεγάλα ποτάμια που εκβάλλουν στη θάλασσα της Νότιας Κίνας είναι ο ποταμός Περλ, ο Ερυθρός ποταμός και ο Μεκόνγκ.

Ο πυθμένας της θάλασσας αποτελείται από εκτεταμένες ηπειρωτικές υφαλοκρηπίδες, κυρίως προς τα βόρεια και δυτικά, και ένα αβυσσικό πεδίο με βάθος περίπου 4.500 μέτρα. Το βαθύτερο σημείο της θάλασσας είναι η τάφρος της Μανίλα, με μέγιστο καταγεγραμμένο βάθος 5.377 μέτρα. Στη θάλασσα βρίσκεται ένας μεγάλος αριθμός από υποθαλάσσια βουνά, τα οποία θεωρείται ότι είναι σβηστά ηφαίστεια. Νησιωτικά συστήματα που βρίσκονται μέσα στη θάλασσα είναι τα Νησιά Παρασέλ και τα Νησιά Σπράτλι, τα οποία διεκδικούνται από τις χώρες στην περιφέρεια της θάλασσας.

## Πηγές
*

Νοτια Κινα
Κατηγορία:Θάλασσες της Ασίας
Πυραζόλιο

Το **πυραζόλιο** είναι αζωτούχος αρωματική ετεροκυκλική οργανική ένωση με τον τύπο (CH)3N(NH). Ανήκει στην τάξη των αλκαλοειδών και έχει τη μορφή άχρωμου στερεού. Έχει δύο γειτονικά άτομα αζώτου στον πενταμελή δακτύλιό της (θέσεις 1 και 2) και είναι ισομερής ένωση του ιμιδαζολίου, το οποίο έχει δύο άτομα αζώτου στις θέσεις 1 και 3. Με τον γενικό όρο *πυραζόλια* χαρακτηρίζονται ενώσεις που περιέχουν τον δακτύλιο του πυραζολίου στο μόριό τους.

## Σύνθεση
Μια κλασική σύνθεση του πυραζολίου είναι η σύνθεση Pechmann (Πέχμαν), με αντίδραση μεταξύ διαζωμεθανίου και ακετυλενίου. Με ανάλογες αντιδράσεις τύπου Pechmann (1,3-διπολική κυκλοπροσθήκη διαζωνιακού άλατος σε ένωση με ακόρεστο δεσμό άνθρακα–άνθρακα) παρασκευάζονται υποκατεστημένα παράγωγα του πυραζολίου.

Μια εναλλακτική συνθετική μέθοδος περιλαμβάνει την αντίδραση α,β-ακόρεστων αλδεϋδών με υδραζίνη: πρόκειται για αντίδραση συμπύκνωσης, κατά την οποία πρώτα σχηματίζεται ο πενταμελής δακτύλιος με απώλεια ενός μορίου νερού και στη συνέχεια το πυραζόλιο λαμβάνεται με αφυδρογόνωση του ενδιάμεσου προϊόντος.

## Χρήσεις
Ο πυραζολικός δακτύλιος είναι τμήμα πολλών φαρμάκων, όπως αναλγητικά, αντιφλεγμονώδη, κλπ.

Στη συνθετική χημεία, και ειδικότερα στην χημεία ενώσεων συναρμογής, το πυραζόλιο αποτελεί συστατικό του  τρις(πυραζολυλο)βορικού συναρμοτή (συντομογραφικά **Tp**):

180px|Struktur des Tris(pyrazol)borat-Anions

## Παραπομπές


## Δείτε επίσης
* Ιμιδαζόλιο

Κατηγορία:Αρωματικές ενώσεις
Κατηγορία:Οργανικές ετεροκυκλικές ενώσεις
Κατηγορία:C3
Κατηγορία:Αλκαλοειδή
Κατηγορία:Αζόλες